Міхаіл Дзмітрыевіч Ханевіч

Міхаіл Дзмітрыевіч Ханевіч (нар.  года, в. Купіск, Навагрудскі раён, Гродзенская вобласць, Беларуская ССР) — расійскі хірург, анколаг і трансфузіёлаг; доктар медыцынскіх навук, прафесар, палкоўнік медыцынскай службы. Галоўны хірург Гарадской Марыінскай бальніцы (з сакавіка 2020 года па наст. час) г. Санкт-Пецярбург.

 Біяграфія 
Нарадзіўся ў вёсцы Купіск Навагрудскага раёна Гродзенскай вобласці. У 1974 годзе скончыў Слонімскае медыцынскае вучылішча, працаваў фельчарам Дэлятычнага фельчарска-акушэрскага пункта. У 1975 годзе паступіў, а ў 1981 годзе з адзнакай скончыў Ваенна-медыцынскую акадэмію імя С. М. М. Кірава. У час вучобы ў акадэміі з’яўляўся Ленінскім стыпендыятам, сакратаром першаснай партыйнай арганізацыі курса. У 1984 годзе, пасля трохгадовай службы лекарам часці, М. Дз. Ханевіч быў залічаны ў ад’юнктуру пры кафедры хірургіі ўдасканалення ўрачоў № 2, дзе вучыўся пад кіраўніцтвам І. А. Ярухіна і В. Я. Белага.

У 1993 годзе абараніў доктарскую дысертацыю на тэму: «Энтэральная недастатковасць пры перытаніце і кішачнай непраходнасці». У 1994 годзе назначаны намеснікам начальніка той жа кафедры з адначасовым выкананнем абавязкаў галоўнага хірурга Гарадской бальніцы № 20 г. Санкт-Пецярбурга. На базе гэтай бальніцы ў 1997 годзе стварыў і ўзначаліў першы ў Расіі «Гарадскі цэнтр рэканструктыўна-аднаўленчай хірургіі кішэчніка».

У 2000 годзе прызначаны начальнікам кафедры ваенна-палявой (ваенна-марской) хірургіі Дзяржаўнага інстытута ўдасканалення ўрачоў МА РФ (г. Масква). Кафедральную працу сумяшчаў з пасадай галоўнага хірурга Гарадской клінічнай бальніцы № 29 імя М. Э. Баўмана г. Масквы. Неаднаразова камандзіравалася ў Паўночна-Каўказскую ваенную акругу для аказання спецыялізаванай дапамогі параненым. Пасля звальнення з Узброеных Сіл у 2005 годзе вярнуўся ў Санкт-Пецярбург на пасаду намесніка галоўнага ўрача — галоўнага хірурга СПб ДБУАЗ «Гарадскі клінічны анкалагічны дыспансер». Адначасова з гэтым ён у 2006 годзе абраны кіраўніком аддзела клінічнай трансфузіялогіі і хірургіі ФДБУ «Расійскі НДІ гематалогіі і трансфузіялогіі» ФМБА Расіі". З сакавіка 2020 года з’яўляецца Галоўным хірургам ДБУАЗ «Гарадская Марыінская бальніца» г. Санкт-Пецярбурга.
 Крыніцы 

Катэгорыя:Хірургі Расіі